
Συντακτών Τ.Α.

ΔΕΛΤΙΟ ΤΥΠΟΥ

ΘΕΜΑ: Συνέδριο ΚΕΔΕ με θέμα «Αθλητισμός και Πολιτισμός -  Παράγοντες κοινωνικής συνοχής»
Συνέδριο με θέμα «Αθλητισμός και Πολιτισμός – Παράγοντες κοινωνικής συνοχής» πραγματοποιεί αύριο Παρασκευή και μεθαύριο Σάββατο στην Καβάλα η ΚΕΔΕ. 
Η ενασχόληση με τον αθλητισμό και τον πολιτισμό στις δύσκολες μέρες της οικονομικής κρίσης, μπορεί να λειτουργήσει ως δικλείδα ισορροπίας και διασφάλισης της κοινωνικής συνοχής, τονίζει η ΚΕΔΕ στην πρόσκληση συμμετοχής που απευθύνει στους αιρετούς, τα στελέχη και τους εργαζόμενους των αθλητικών και πολιτιστικών οργανισμών και υπηρεσιών των Δήμων.

Η έναρξη των εργασιών θα γίνει από τον δήμαρχο Καβάλας Κώστα Σιμιτσή, ο αντιπρόεδρος της ΚΕΔΕ Γιάννης Κουράκης θα απευθύνει χαιρετισμό, ενώ τις θέσεις της Αυτοδιοίκησης για τον Αθλητισμό και τον Πολιτισμό θα εισηγηθούν οι Γιάννης Θεοδωρακόπουλος και Γιώργος Ιωακειμίδης, πρόεδρος και αντιπρόεδρος αντίστοιχα της Επιτροπής Πολιτισμού, Παιδείας, Νεολαίας και Αθλητισμού της ΚΕΔΕ.

Κατά τη διάρκεια του διήμερου συνεδρίου θα συζητηθούν οι εξής τέσσερις θεματικές ενότητες: 

· Ο σχολικός Αθλητισμός, άθληση για όλους και αθλητικές εκδηλώσεις

· Αθλητικές εγκαταστάσεις, προγραμματισμός, εναλλακτικές πηγές εσόδων, σχέσεις με αθλητικούς φορείς

· Πολιτισμικές αναδιατάξεις σε μια εποχή που αλλάζει δραματικά

· Νέα πολιτιστικά εγχειρήματα στην Αυτοδιοίκηση και ενδυνάμωση του κοινωνικού ιστού

Ειδικότερα στην πρώτη ενότητα θα παρουσιαστούν τα εξής θέματα:
· «Ο Ρόλος των Αθλητικών Υπηρεσιών των Ο.Τ.Α. στις Νέες κοινωνικοοικονομικές Συνθήκες» από τον Γεώργιο  Γκανάτσιο, προϊστάμενο Διεύθυνσης Παιδείας και Κοινωνικής Προστασίας Δήμου Κορδελιού-Ευόσμου – αντιπρόεδρο Ελληνικής Επιστημονικής Εταιρείας Διοίκησης Αθλητισμού & Αναψυχής 

· «Σχολικός Αθλητισμός και Τοπική Αυτοδιοίκηση – Η Κρίση ως Ευκαιρία για την Αναβάθμιση του Σχολικού Αθλητισμού» από τον Στέλιο Δασκαλάκη,  διευθυντή Φυσικής Αγωγής Υπουργείου Παιδείας 

· «Προγράμματα  Άθλησης για Όλους, οι Προοπτικές για την Τοπική Αυτοδιοίκηση» από τον Γιώργο  Πίγκο, ειδικό Επιστήμονα στη Φυσική Αγωγή της Γενικής Γραμματείας Αθλητισμού 

· «Οδηγός Διαχείρισης Προγραμμάτων ‘Άθλησης για Όλους» από τον Αθανάσιο Κουστέλιο, καθηγητή ΤΕΦΑΑ –αναπληρωτή Πρύτανη Πανεπιστημίου Θεσσαλίας 

· «Καλές Πρακτικές Εκδηλώσεων που διοργανώνουν οι ΟΤΑ», από τον Γεώργιο Τζέτζη,  αναπληρωτή καθηγητή ΤΕΦΑΑ, πρόεδρο Ελληνικής Επιστημονικής Εταιρείας Διοίκησης Αθλητισμού & Αναψυχής 

Στη δεύτερη ενότητα θα παρουσιαστούν τα εξής θέματα :

· «Αδειοδότηση και Διαχείριση Αθλητικών Εγκαταστάσεων» από τον Βασίλειο Κάκκο, γενικό  διευθυντή ΟΑΚΑ 

· «Χρηματοδοτικά Εργαλεία για τον Αθλητισμό, ΕΣΠΑ, Σύμφωνο Εταιρικής Σχέσης της Νέας Προγραμματικής Περιόδου 2014-2020 κ.λπ.» από τον Αθανάσιο Παπαγεωργίου,  γ.γ. Δήμου Αμπελοκήπων – Μενεμένης, πρόεδρο Ένωσης Γυμναστών Βορείου Ελλάδας 
· «Ολυμπιονίκες και Τοπική Αυτοδιοίκηση» από τον Δημοσθένη Ταμπάκο, πρόεδρο Ελλήνων Ολυμπιονικών, Χρυσό Ολυμπιονίκη της Ενόργανης Γυμναστικής
Στη τρίτη ενότητα τα θέματα:
· «H Ερασιτεχνική Δημιουργία στην Τοπική Αυτοδιοίκηση – Η Ανασύνθεση ενός Κοινωνικού Κινήματος στις Συνθήκες της Κρίσης» από τον Θόδωρο Ψαλιδόπουλο, αντιδήμαρχο Καλλιθέας,
· «Η Αλλαγή Παραδείγματος στην Πολιτική Πολιτισμού στην Ελλάδα της Κρίσης» από την Μυρσίνη Ζορμπά, ερευνήτρια Πολιτισμικής Πολιτικής
· «Πολιτισμός : Σημείο Αναφοράς και Ανάπτυξης στην Εποχή της Κρίσης» από τον Αλέξη Σκαρμέα, δημοτικό σύμβουλο Πατρέων, 
· «Αναδιανομή Τοπικού Πολιτισμικού Κεφαλαίου σε Περίοδο Κρίσης : Νέα Συλλογικά Υποκείμενα και Αντικρουόμενες Στρατηγικές Παρέμβασης» από τον Γιάννη  Ιωαννίδη, πολιτιστικό διαχειριστή

Στη τέταρτη ενότητα τα θέματα:
· «Από τη Δημιουργική Απασχόληση των κατοίκων και την Ποιότητα του Ελεύθερου Χρόνου, η Τοπική Αυτοδιοίκηση μπροστά στο Νέο Σκηνικό» από τον Κώστα Γασπαρινάτο πολιτιστικό διαχειριστή 
· «Η Κινητοποίηση του Κοινωνικού Κεφαλαίου  ως Βασική  Συνιστώσα της Στρατηγικής για την Ανάπτυξη και την Κοινωνική Συνοχή: Η Περίπτωση των Κοινωνικών Συνεταιριστικών Επιχειρήσεων (ΚΟΙΝΣΕΠ)» από τον Δημήτρη Ζιώμα, ερευνητή – επιστημονικό υπεύθυνο Παρατηρητηρίου Κοινωνικής Οικονομίας του ΕΚΚΕ 
· «Πολιτικές Εταιρικής Κοινωνικής Ευθύνης και Τοπική Συναίνεση» από την Αναστασία Ψωμιάδη, κοινωνική ψυχολόγο 
· «Η Δημιουργία Ανώνυμης Εταιρείας για την Διαχείριση Αθλητικής Εγκατάστασης» από τον Γιάννη Δροσίτη, πρόεδρο Δημοτικής Επιχείρησης Ανάπτυξης Αθλητισμού Δήμου Ηρακλείου 

· «Η Τοπική Αυτοδιοίκηση στη Δημιουργική Ευρώπη, 2014 – 2020:  Τα Ευρωπαϊκά Προγράμματα για τον Πολιτισμό, τη Νεολαία και τον Πολίτη της Νέας Προγραμματικής Περιόδου»  από τον  Αντώνη  Καρβούνη, εθνικό σημείο επαφής Ευρωπαϊκού Προγράμματος  «Ευρώπη για τους Πολίτες, 2014-2020», ΥΠ.ΕΣ.   

